EkBass/fiwiki-20250220-pages-articles huggingface dataset:
Sukupolvenvaihdos

Sukupolvenvaihdos () on monivaiheinen ja suunniteltu prosessi, jossa yrityksen omistajuus, johtajuus ja osaaminen siirretään luopuvalta omistaja-yrittäjältä seuraavalle yrittäjäsukupolvelle (erityisesti rintaperillisille). Sukupolvenvaihdoksen tekninen, omistajuuden siirron prosessi voidaan jaotella suunnitteluvaiheeseen, toteutusvaiheeseen ja jälkihoitovaiheeseen. Sukupolvenvaihdoksen osaamisen ja johtajuuden siirron prosessi voidaan jaotella tutustumisvaiheeseen, sisääntulovaiheeseen, yhteisjohtajuusvaiheeseen ja itsenäisen liiketoiminnan vaiheeseen. Osaamisen siirto luopujalta jatkajakandidaatille on tyypillisesti alkanut yrittäjäperheessä jo jatkajan lapsuuden aikana. Suomessa sukupolvenvaihdokseen liittyviä perintö- ja lahjaveroja keventää perintö- ja lahjaverolain 55 §. Verohuojennuksen saaminen edellyttää lisäksi oikeuskäytännössä vahvistettujen edellytysten täyttymistä. ==Sukupolvenvaihdoksen toteuttaminen== Sukupolvenvaihdos voidaan perheyhtiössä toteuttaa esimerkiksi * osakekauppana käypään hintaan * osakekauppana ja omien osakkeiden hankintana * alihintaisena kauppana * lahjana * jakautumalla kahdeksi tai useammaksi yhtiöksi * perustamalla jatkajalle uuden apuyhtiön * liiketoimintakauppana ja luopujan yhtiön purku ==Maatilan sukupolvenvaihdos== Eräs erikoistapaus sukupolvenvaihdoksesta on maatilan sukupolvenvaihdos. Siihen pätevät monilta osin samat huomioon otettavat asiat kuin yrityksen sukupolvenvaihdokseen, mutta maatilojen osalta on myös esimerkiksi erityislainsäädäntöä. ==Katso myös== *Omistajanvaihdos ==Lähteet== * Taru T. Hautala (2006), Osaamisen ja johtajuuden siirto ravitsemisalan perheyritysten sukupolvenvaihdoksessa, väitöskirja, Vaasan yliopisto * Taru Hautala (toim.) (2008), Vetäjä vaihtuu: Opaskirja yrittäjäpolvenvaihdoksiin, Suomen Yrityskummit ry * ===Viitteet=== Luokka:Liiketalous Luokka:Maatalous
Wonderlandin murhat

Wonderlandin murhat tapahtuivat Los Angelesissa 1. heinäkuuta 1981, jolloin neljä ihmistä joutui henkirikoksen uhreiksi. Murhat ovat saaneet nimensä niiden tapahtumapaikasta Wonderland Avenuesta, joka sijaitsee Hollywood Hillsissä. Murhien tekijää ei ole saatu varmuudella selvitettyä.https://www.nytimes.com/2000/05/21/us/new-charges-in-19-year-old- drug-killings-in-hollywood.html Wonderlandin murhat herättivät aikanaan laajaa huomiota. Murhista epäiltiin pornonäyttelijä John Holmesia, useita Hollywoodin yökerhoja omistanutta Eddie Nashia sekä Nashin henkivartijaa Gregory DeWitt Dilesia. Kolmikko kuitenkin vapautettiin syytteistä murhia seuranneissa oikeudenkäynneissä. Tapahtumista tehtiin Val Kilmerin tähdittämä Wonderland Murders -elokuva, joka julkaistiin vuonna 2003. == Lähteet == Luokka:Murhat Los Angelesissa Luokka:Vuoden 1981 rikokset
Vernon Presley

Vernon Elvis Presley (10. huhtikuuta 1916 Fulton, Mississippi, Yhdysvallat – 16. kesäkuuta 1979 Memphis, Tennessee, Yhdysvallat) oli Elvis Presleyn isä. Köyhistä oloista lähtenyt Presley avioitui vuonna 1933 Gladys Smithin kanssa. Presley rakensi heille vain muutamalla kymmenellä dollarilla yhden huoneen puutalon, jossa syntyivät pariskunnan molemmat pojat: Jesse Garon ja Elvis Aaron, joista Jesse syntyi kuolleena. Pariskunta päätti pyhittää elämänsä Elvikselle ja antaa tälle parhaimman kasvatuksen. Elviksen ollessa muutaman vuoden ikäinen Vernon Presley joutui yhdeksäksi kuukaudeksi vankilaan väärennettyään neljän dollarin sekin 40 dollarin suuruiseksi. Perheen talous oli tiukilla, kunnes Elvis teki ensimmäiset levynsä ja ryhtyi ansaitsemaan miljoonia vuodessa. Vernonin tehtäväksi tuli hoitaa Elviksen raha-asioita. Gladys Smith kuoli vuonna 1958. Presley avioitui uudelleen vuonna 1960 Davada ”Dee” Stanleyn kanssa, mutta erosi vuonna 1977. Samana vuonna Elvis kuoli, mikä aiheutti sairaan Vernonin lopullisen murtumisen. Vernon esiintyi kaksi kertaa poikansa elokuvissa: Kiihkeitä rytmejä (1957) ja Elvis kiertueella (1972). Luokka:Elvis Presleyyn liittyvät henkilöt Luokka:Yhdysvaltalaiset henkilöt Luokka:Vuonna 1916 syntyneet Luokka:Vuonna 1979 kuolleet
Perussuomalaisten Hämeen piiri

Perussuomalaisten Hämeen piiri on Perussuomalaisten piirijärjestö, joka toimii Hämeen vaalipiirissä. Puolueella on kuluvalla (2023-2027) vaalikaudella neljä kansanedustajaa Hämeen vaalipiiristä. 2021 kunnallisvaaleissa Perussuomalaiset saivat 103 kunnanvaltuutettua Hämeen vaalipiirin kunnanvaltuustoihin. Orimattilan kaupunginvaltuustoon tuli kymmenen perussuomalaista kaupunginvaltuutettua, ja puolue oli siellä suurin. ==Vaalit== Eduskuntavaalit {| class="prettytable" Vuosi Edustajat ÄänetTilastokeskuksen PX-Web- tietokannat: Eduskuntavaalit - aikasarjat ÄänetTilastokeskuksen PX-Web- tietokannat: Eduskuntavaalit - aikasarjat 1999 -- 273 0,2% 2003 -- 918 0,5% 2007 -- 4 182 2,2% 2011 3 41 280 20,6% 2015 3 39 537 19,5% 2019 3 43 199 21,0% 2023 4 50 611 24,4% ==Päijät-Hämeen maakunta== ===Lahden Perussuomalaiset=== Lahdessa Perussuomalaisilla on kolme kaupunginvaltuutettua: Rami Lehto, Harri Nieminen ja Lasse Koskinen.http://www.perussuomalainen.fi/3 Koskinen on toiminut aikaisemmin POP:ssä ja SMP:ssä. ===Asikkalan Perussuomalaiset=== Asikkalan Perussuomalaiset on Perussuomalaisten kunnallisjärjestö Asikkalan kunnassa. Kunnallisjärjestön puheenjohtaja on James Hirvisaari, sihteeri Katriina Nikula ja taloudenhoitajana Pertti Pohjoisvirta.http://ps.asikkala.info/ ===Heinolan Perussuomalaiset=== Heinolassa valtuutettuna on Harri Kerijoki. ===Hollolan Perussuomalaiset=== Hollolassa valtuutettuina ovat Jari Ronkainen, Anne Louhelainen ja Jari Salminen.Hämeen piirin luottamuspaikat Kunnallisvaaleissa 2012 saivat Hollolan Perussuomalaiset lisäpaikkoja. Aikaisempien Jari Ronkaisen, Anne Louhelaisen ja Jari Salmisen lisäksi valittiin Kati Palm, Juhani Sirkiä, Veli-Matti Tanhuva, Mira Tiirikainen ja Timo Tuominen. Kunnallisvaalien jälkeen Hollolan Perussuomalaisten valtuustoryhmään siirtyi Hollolan Kokoomuksen valtuustoryhmästä Hannu Siljander, joka valittiin Hollolan kunnanhallitukseen. Valtuutettu 2013 2009 Louhelainen Anne x x Palm Kati x Ronkainen Jari x x Salminen Jari x x Siljander Hannu x x (Kokoomus) Sirkiä Juhani x Tanhuva Veli- Matti x Tiirikainen Mira x Tuominen Timo x ===Kärkölän Perussuomalaiset=== Kärkölässä valtuutettuna on Matti Mäntylä. ===Lopen Perussuomalaiset=== Lopella valtuutettuna on Heimo Peltola. ===Nastolan Perussuomalaiset=== Nastolassa valtuutettuina ovat Raimo Peltola, Seppo Kaapro ja Sirpa Hassinen. ===Orimattilan Perussuomalaiset=== Orimattilassa perussuomalaisilla on viisi kaupunginvaltuutettua: Sirkka-Liisa Papinaho, Seppo Venesjärvi, Esko Heikkilä, Paavo Päivä ja Ville Saarinen.http://www.orimattilanperussuomalaiset.net/henkilotjayhteystiedot.htm ==Kanta-Hämeen maakunta== Maakunnan alueella toimii 6 paikallisyhdistystä: * Forssan seudun perussuomalaiset (Forssa, Humppila) * Tammelan perussuomalaiset (Tammela) * Jokioisten ja Ypäjän perussuomalaiset (Jokioinen, Ypäjä) * Kanta- Hämeen perussuomalaiset (Hämeenlinna) * Janakkalan perussuomalaiset (Janakkala) * Riihimäen perussuomalaiset (Riihimäki) == Lähteet == * Perussuomalaiset Häme
Pallonivel

Pallonivel on kahden tai useamman luun liitoskohta, jossa toinen osa muodostaa pallomaisen rakenteen, toinen vastaavanlaisen kupin. Ihmisen tunnetuimpia palloniveliä ovat lonkkanivel sekä olkanivel. Lonkkanivelessä pallo muodostuu reisiluusta sekä lonkan lonkkamaljasta. Olkanivel on monimutkaisempi: Pallo on kyllä olkanivelen pää, mutta kuppi muodostuu lähinnä lapaluusta sekä muista ympäröivistä kudoksista, ja se onkin altis menemään sijoiltaan. Pallonivel antaa nivelelle mahdollisuuden yksinään taipua lähes mihin tahansa suuntaan toisin kuin esimerkiksi sarananivel. ==Teknisenä sovelluksena== Keinotekoisia palloniveliä käytetään muun muassa kulkuneuvojen rakenteissa. Luokka:Nivelet Luokka:Tekniikka
Matti Makkonen (insinööri)

Matti Antero Makkonen (16. huhtikuuta 1952Muistokirjoitus Helsingin Sanomissa 30.6.2015. Artikkelin verkkoversio. Suomussalmi – 26. kesäkuuta 2015 Seinäjoki) oli suomalainen diplomi-insinööri ja matkapuhelinalan uranuurtaja. Hän toimi muun muassa Nokia Networksissa ja Telessä yksikön johtajana sekä Finnet Oy:n toimitusjohtajana. Makkosta pidetään tekstiviestin ja suurelta osin myös koko PTL-Tele-Soneran matkaviestintä-rahasammon isänä. Matti Makkonen sai 2008 The Economist-lehden palkinnon (The Economist’s Computing & Telecommunication Award). Keväällä 2015 Kansainvälinen televiestintäliitto (ITU) palkitsi Makkosen hänen työstään toimialan hyväksi. ==Ura== Makkonen valmistui diplomi-insinööriksi pääaineenaan elektroniikka Oulun yliopistosta vuonna 1976. Sen jälkeen hän toimi Posti- ja telelaitoksen (PTL) palveluksessa järjestelmäsuunnittelijana kehittämässä langattomia kommunikaatiopalveluja (NMT) vuosina 1976–1983. Hän oli PTL:n Radioverkkoyksikön varajohtaja vuosina 1984–1988 ja kehitti samalla aktiivisesti myös GSM-tekniikkaa vuoteen 1988 asti. Hän nousi matkapuhelinpalveluyksikön johtajaksi vuonna 1989, jolloin yhtiön nimi oli vaihtunut Telecom Finlandiksi. Matkaviestinryhmän varatoimitusjohtaja hän oli vuosina 1995–2000. Vuonna 2000 hän ehti olla kesäkuusta lokakuuhun Mobile Internet Operator -yksikön johtaja ja johtoryhmän jäsen, yhtiön nimi oli vaihtunut Soneraksi. Marraskuun alusta 2000 Makkonen astui Nokia Networksin Professional Services -yksikön johtajaksi. Finnet Oy toimitusjohtaja hänestä tuli 1. helmikuuta 2003, ja hän oli tehtävässä 31. elokuuta 2005 asti. Alkuvuonna 2006 Makkonen toimi Tieto-X:n ja Mainostoimisto Evian hallituksen jäsenenä ja konsulttina. Makkonen toimi ICT-yhtiö Anvia Oyj:n toimitusjohtajana elokuusta 2010 kevääseen 2013, jolloin hän jäi vakavan sairauden takia sairauslomalle ja myöhemmin eläkkeelle. Makkonen kuoli vakavaan sairauteen 26. kesäkuuta 2015 Seinäjoella. ==Lähteet== ==Aiheesta muualla== *Yle Radiouutiset: Matti Makkonen kertoo urastaan ja "insinöörin unelman" toteutumisesta, 10.9.2005 . *Melibom Tmi Matti Makkonen. *Henkilökohtainen blogi. Luokka:Suomalaiset yritysjohtajat Luokka:Nokian henkilöstö Luokka:Suomalaiset insinöörit Luokka:Vuonna 1952 syntyneet Luokka:Vuonna 2015 kuolleet
The Music

The Music oli vuosina 1999–2011 toiminut brittiläinen rockyhtye. Teini- ikäisten koulukaverusten Leedsissä vuonna 1999 perustama yhtye kiinnitti levy- yhtiöiden huomion demollaan Take the Long Road and Walk It. Hut Records julkaisi yhtyeen ensimmäisen EP:n You Might as Well Try to Fuck Me keväällä 2001. Ensimmäinen albumi The Music seurasi vuonna 2002 ja nousi Britannian albumilistalla neljänneksi. Yhtye kävi Yhdysvaltain-kiertueella Coldplayn kanssa, ja syksyllä 2004 ilmestyi toinen albumi Welcome to the North. Sen jälkeen seurasi tauko laulaja Robert Harveyn hoitaessa alkoholiongelmaansa, mutta vuonna 2008 yhtye julkaisi vielä kolmannen albumin Strength in Numbersin. Keväällä 2011 yhtye ilmoitti lopettavansa kahden elokuisen jäähyväiskonsertin jälkeen. Harveyn mukaan lopettaminen johtui siitä, että hän kaipasi uusia haasteita eikä enää nauttinut yhtyeessä olosta. ==Jäsenet== * Robert Harvey – laulu, kitara * Adam Nutter – kitara * Stuart Coleman – basso * Phil Jordan – rummut ==Diskografia== * The Music (2002) * Welcome to the North (2004) * Strength in Numbers (2008) * Singles and EPs: 2001–2005 (2011) ==Lähteet== Luokka:2000-vuosikymmenen yhtyeet ja sooloartistit Luokka:Brittiläiset rockyhtyeet
Sven Pahajoki

Sven Pahajoki (16. heinäkuuta 1950 Enontekiö – 28. helmikuuta 2022) oli suomalainen freelancetoimittaja ja tutkiva journalisti. Pahajoki oli perehtynyt synnyinmaakuntansa Lapin asioihin ja kirjoitti niistä useisiin maakuntalehtiin. Hän kirjoitti myös Hymyyn, Apuun ja Helsingin Sanomiin. Vuonna 2004 Pahajoki kirjoitti kirjan ranskalaisesta naparetkeilijä Dominick Arduinista. Vuonna 2006 ilmestyi hänen kirjoittamanaan Lordi, hirviön tarina. Merkittävä osa teoksesta perustuu luvatta tehtyihin lainauksiin, joihin ei ole viitattu lähdeluettelossa. Pahajoki on ollut myös toimittajana radiossa ja televisiossa, muun muassa Kuningaskuluttaja-ohjelmassa ja TV-uutisissa, ja ohjannut noin 30 televisiodokumenttia sekä työskennellyt aluetelevisiossa. Vuosina 1997–2008 Pahajoki toimi Vasemmistoliiton kunnanvaltuutettuna Rovaniemen maalaiskunnan valtuustossa. Vuonna 2008 hän oli ehdolla Rovaniemen kaupunginvaltuustoon SDP:n ehdokkaana, muttei tullut valituksi. == Teokset == * * * * * * * Karl Ahon matka Stalinin punaiseen helvettiin. Kalottikustannus, 2018. ISBN 9789529412884 ==Lähteet== == Aiheesta muualla == * Hietamies, Eve: Sven Pahajoki ja syksyn kohukirja: Dominick Arduinin valheille rakennettu elämä. Apu 19.11.2004. Luokka:Suomalaiset toimittajat Luokka:Vasemmistoliiton poliitikot Luokka:Rovaniemen maalaiskunnan kunnanvaltuutetut Luokka:Vuonna 1950 syntyneet Luokka:Vuonna 2022 kuolleet
Friends (soundtrack)

Friends on Elton Johnin albumi, joka julkaistiin vuonna 1971.Friends Soundtrack Eltonography.com Viitattu 4.7.2010. Se oli heikosti menestyneen elokuvan Ystävät soundtrack ja sijoittui muita Johnin julkaisuja heikommin listoilla. ==Kappaleet== # "Friends" – 2:20 # "Honey Roll" – 3:00 # "Variations on 'Friends'" – 1:45 # "Theme (The First Kiss) Seasons" – 3:52 # "Variations on Michelle's Song (A Day in the Country)" – 2:44 # "Can I Put You On" – 5:52 # "Michelle's Song" – 4:16 # "I Meant To Do My Work Today (A Day in the Country)" – 1:33 # "Four Moods" – 10:56 # "Seasons Reprise" – 1:33 == Lähteet == Luokka:Elton Johnin albumit Luokka:Vuoden 1971 albumit
Elevaattori

Rehuelevaattori on maatalouden työväline. Sillä nostetaan koneellisesti karjalle, tavallisimmin naudoille tarkoitettua rehua esimerkiksi AIV-torniin tai navetan ylisille. Voimanlähteenä on yleensä sähkömoottori. Elevaattori on myös kuivurin keskeisiä osia. Kuivurissa se nostaa kuivaussiilon alaosaan valuneen viljan takaisin ylös, jotta se voi valua uudelleen kuivaussiilon läpi. ==Katso myös== *Viljaruuvi *Kuljetin Luokka:Maatalouskoneet
Kuorintarauta

240px|thumb|Kolomarautoja Ruokolahden kotiseutumuseossa. 240px|thumb|Vanhaan tapaan kolottuja petäjiä. Kuorintarauta (myös kuorimarauta, parkkuurauta, vuolurauta, vuolin, kolomarauta tai aisain) on puun kuorimisessa käytetty työkalu. Rakenteeltaan se on kuin pitkäteräinen puukko, jossa on kahva molemmissa päissä. Terä on usein päistään eteenpäin kaartuva, jotta kuorittava kohta pysyy hyvin terän alueella. Kahvojen muoto sekä asento riippuvat pääasiallisesta käyttötarkoituksesta. Kaadettu puu kuoritaan kuorimaraudalla, mikäli halutaan nopeuttaa sen kuivumista, estää hyönteistuhoja tai puu käytetään esimerkiksi hirsirakentamisessa. Kuorimisessa voidaan käyttää apuna kuorimapukkia tai kuorimarenkkua, jonka päälle puu asetetaan työskentelyn ajaksi. Kuorintarautaa käytetään myös elävien puiden kuorimiseen, kun halutaan esimerkiksi kuivattaa haapa, jotta se ei kasvattaisi juurivesoja tai vaurioittaa mäntyä, jotta puu tuottaisi mahdollisimman paljon pihkaa tervan valmistusta varten. Kuivatettava puu kuoritaan joka puolelta yleensä muutaman kymmenen senttimetrin matkalta, jolloin nilakerros saadaan poistettua ja yhteyttämistuotteiden virtaaminen estyy. Toimenpidettä kutsutaan kaulaamiseksi tai kolomiseksi, mistä tulee työkalun yksi nimitys kolomarauta. Kaskiviljelyssä viljelyalueen tekeminen aloitettiin koloamalla puut, jolloin ne kuivuivat pystyyn. Havumetsään tehtyä, pystyyn kuivumaan kolottua metsikköä kutsuttiin Itä-Suomessa nimellä huhta. Pitkävartinen kuorintarauta on petkele. Luokka:Maataloustyökalut Luokka:Metsätyökalut Luokka:Maatalouden historia
Lautasäes

thumb|right|300px|Nykyaikainen suuri lautasäes Lautasäes on traktorin perään asennettava raskas maataloustyökalu. Se on tarkoitettu maan pinnan muokkaukseen, muttei syvään auraukseen. ==Rakenne== Muokkaus tapahtuu hieman kuperien kiekkojen eli lautasten avulla. Varsinkin vanhemmissa koneissa kiekkojen reuna on sileä, mutta nykyään käytetään myös hammastettuja kiekkoja. Hammastettu kiekko pureutuu maahan paremmin, koska pintapaine hampaan harjalla muodostuu suuremmaksi kuin sileässä kiekossa. Perinteisessä lautasäkeessä lautaset ovat rivissä akselilla, joka on vähintään päistään laakeroitu lautaskannattimen runkoon. Runkoja on yhdessä äkeessä tavallisesti neljä kappaletta ja ne on kiinnitetty varsinaiseen äkeen runkoon tappikiinnityksellä kummastakin päästä lautasrunkoa. Lautasrungot kiinnitetään yleensä X-muotoon, jossa yksi X:n sakara kuvaa yhtä lautasrunkoa. Vähintään ulompi tappi on helposti irrotettavissa ja koska lautasrunko on nivelöity tapilla myös sisemmästä päästään, voidaan lautasrungon kulmaa ajosuuntaan nähden muuttaa. Äkeen runkoon on tehty tapille reikiä eri kulmien arvoja varten. Erilaisella lautaskulmalla saadaan muutettua muokkausvaikutusta. Nykyään lautasäkeistä on useita variaatioita ja valmistajakohtaisia ratkaisuja. Lautasäkeen tunnistaa kuitenkin edelleen siitä, että lautasrungot on asetettu X-muotoon ja niiden kulma on säädettävissä. Nämä ominaisuudet erottavat lautasäkeen lautasmuokkaimesta. ==Katso myös== *Luettelo maatalouskoneista vuodenkierron mukaan ==Lähteet== == Aiheesta muualla == Luokka:Maatalouskoneet Luokka:Maanmuokkaustyöt de:Egge (Landtechnik)#Scheibenegge oder Telleregge
Tasausäes

Tasausäes on viljanviljelyssä käytetty äestyyppi, jota käytetään varhain keväällä. Se tasaa pellon pinnan muttei riko maanpintaa kovin voimaperäisesti. Näin maanpinnan kosteus säilyy, vaikka sattuisi vähäsateinen alkukesä. Varsinainen maanmuokkaus tapahtuu muunlaisilla äestyypeillä. Tasausäes tunnetaan myös nimellä pintaäes. ==Katso myös== *Luettelo maatalouskoneista vuodenkierron mukaan Luokka:Maatalouskoneet Luokka:Maanmuokkaustyöt
Pahajoki (Muonio)

Pahajoki on runsaat 30 kilometriä pitkä joki Nuuskakairassa Suomen Lapissa. Se saa alkunsa Enontekiön Ounastunturin puroista ja laskee hyvin jyrkästi lounaaseen Muonion puolelle ja yhtyy Kajangin itäpuolella Keräsjokeen, joka parin järven ja joen kautta laskee Muonionjokeen. Joki on helppo ylittää sateettomana aikana. Joessa on tutkitun tiedon mukaan tammukkaa. Joki on erityisen puhdas, koska yläpuolella ei ole saastuttavaa teollisuutta eikä maanviljelystä. Ja tammukka on erityisen altis salakalastukselle. Yläjuoksulla on myös mutua. Luokka:Kangosjärven–Muonion alue Luokka:Enontekiön joet Luokka:Muonion joet
Kaislaleikkuri

Kaislaleikkuri on eräänlainen niittokoneesta tehty vesille sopiva muunnelma, jonka toimintaideana on katkoa vedessä kasvavaa rehevää heinä- ja vihviläkasvillisuutta, kuten järviruokoa. Sen ensisijaiseksi käyttöindikaatioksi lienee ajatellun vesistöjen rehevöitymisen estäminen. Kaislaleikkureissa on ainakin polttomoottorilla toimivia veneestä käytettäviä tyyppejä ja yksinkertaisempia moottorittomia soutuveneen perässä vedettäviä malleja. Ruoppaus lienee kaislaleikkuria tehokkaampi keino rehevöitymistä vastaan. Luokka:Työkalut
The First

The First on suomalainen vuonna 1964 perustettu pop-musiikkia esittävä yhtye. Yhtye esiintyi 1960-luvulla esimerkiksi The Jimi Hendrix Experiencen ja The Holliesin Suomen-konserttien avaajana. ==Historia== Yhtyeen perustivat Leif Kiviharju, Markku Vihavainen, Teuvo Grönroos ja Seppo Järvinen. Yhtyeen nimi sai alkunsa uudenvuodenaattona 1965, jolloin yhtye esiintyi Kerho Ykkösessä radion suorassa lähetyksessä. The First nousi suosioon nopeasti ja sai keikkakalenterinsa täyteen. Maaliskuussa 1966 Grönroos lähti suorittamaan varusmiespalvelusta, jolloin hänet korvasi Kiviharjun suosituksesta Mårten Enqvist. Syksyllä Vihavaisen lähdettyä opiskelemaan kitaristiksi tuli Arto Lönnfors. Yhtyeen maine kantautui levy-yhtiöiden tietoon, ja vuoden 1967 aikana ilmestyivät singlet "Perjantai", "Meni hermot" ja "Jos sais reissullansa". Marraskuussa 1967 The First hajosi Kiviharjun lähdettyä varusmiespalvelukseen. Päästyään armeijasta Kivikarju, Enqvist ja Järvinen perustivat helmikuussa 1969 Lemon-yhtyeen yhdessä Arto Tarkkosen kanssa. Manageri Raimo Pirskanen kokosi uuden Firstin, jossa soittivat lopulta Alf Kiviharju (kitara), Raimo Wallen (saksofoni) ja Zape Leppänen (rummut). Basisteina vierailivat Vesa Toppinen, Lasse Kvist ja Olli Ödner. Alkuperäiset jäsenet eivät hyväksyneet Pirskasen toimintaa, minkä johdosta välit manageriin viilenivät. Vuonna 1986 Kiviharju, Lönnfors, Enqvist ja Järvinen lyöttäytyivät taas yhteen ja palasivat julkisuuteen Blue Monday -levyn myötä. Lönnfors siirtyi viettämään hiljaista elämää 1995. Hänet paikkasi Cay Karlsson, joka toimi 1960-luvulla The Scaffolds -yhtyeen laulusolistina. Nykyään The First soittaa Back to the Sixties -tapahtumissa. ==Kokoonpanot== ===Ensimmäinen kokoonpano 1964-1966=== * Leif Kiviharju – basso ja laulu * Markku Vihavainen – kitara ja laulu * Teuvo Grönroos – kitara * Seppo Järvinen – rummut ja laulu ===Toinen kokoonpano 1966–1967, 1986–1995=== * Leif Kiviharju – basso ja laulu * Mårten Enqvist – kitara * Arto Lönnfors – kitara ja laulu * Seppo Järvinen – rummut ja laulu ===Kolmas kokoonpano=== * Erkki Nieminen – kitara ja laulu * Mats Huldén – kitara ja laulu * Lasse Kvist – basso * Seppo Järvinen – rummut ja laulu ===Neljäs kokoonpano=== Basistit vaihtelivat * Alf Kiviharju – kitara * Raimo Wallen – saksofoni * Vesa Toppinen – basso * Lasse Kvist – basso * Olli Ödner – basso * Zape Leppänen – rummut ==Julkaisut== === Singlet === * "Perjantai / Olit mielessäin" (1967) * "Meni hermot / Yksin vain" (1967) * "Kylmä Kyllikki / Jos sais reissullansa" (1967) * "Blue Monday / Girl on the Run" (1986) * "You Gotta Be a Rocker / Dancing with My Baby" (1987) * "Kaikkesi teit / En rauhaa saa" (1989) === LP: t === * Blue Monday (1986) * First Aid (1989) === CD:t === * Katse vain (1991) * Rock ‘n’ Roll (1998) * Rautalankaa (2000) * 20 suosikkia – Meni hermot (1999) ==Lähteet== == Aiheesta muualla == * Ylen Elävä arkisto: The First Luokka:Suomalaiset popyhtyeet
Perikoreesi

Perikoreesi (, , 'keskinäinen toisensa läpäiseminen') on kristinuskon teologian käsite. Trinitaarinen perikoreesi liittyy kolminaisuusoppiin, kristologinen perikoreesi oppiin Kristuksesta.Teinonen 1999, s.252 Kolminaisuusopissa perikoreesi viittaa Isän, Pojan ja Pyhän Hengen suhteeseen. Nämä kolme persoonaa ikään kuin läpäisevät toisensa säilyttäen samalla identiteettinsä. Perikoreesi-ajatuksesta seuraa käsite appropriaatio eli jollekin ominaiseksi lukeminen: jumaluuden eri ominaisuudet ja teot luetaan liitetään kukin yhteen tiettyyn kolminaisuuden persoonaan.McGrath 1999, s. 316–317 Kristologisessa perikoreesissa on kyse Kristuksen jumalallisen ja inhimillisen luonnon vastaavanlaisesta keskinäisestä suhteesta. == Lähteet == * * === Viitteet === Luokka:Kristillinen teologia
Justus Elias Montell

Justus Elias Montell (16. elokuuta 1869 Geta – 6. elokuuta 1954 Turku) oli suomalainen biologi. Montell toimi Åbo Akademin biologisten kokoelmien intendenttinä vuosina 1930-1954\. Filosofian kunniatohtoriksi hänet nimitettiin vuonna 1947.Metsänhoitaja, intendentti J. E. Montell 70-vuotias, Helsingin Sanomat, 16.08.1939, nro 218, s. 6, Kansalliskirjaston digitaaliset aineistot. Viitattu 11.08.2024 Ahvenanmaalla syntynyt Montell tuli ylioppilaaksi 1890, valmistui filosofian maisteriksi Helsingin yliopistosta vuonna 1893, jonka jälkeen hän opiskeli kuvataiteita Helsingissä, Tukholmassa, Münchenissä ja Italiassa. Tämän jälkeen hän hakeutui opiskelemaan Evon metsäkouluun, josta valmistuttuaan 1902 hän toimi metsäntarkastajana ja metsänhoitajana muun muassa Muoniossa ja Enontekiöllä. Vuonna 1907 hänet nimitettiin Enontekiön hoitoalueen metsänhoitajaksi ja 1913 Muonion hoitoalueen metsänhoitajaksi. Vuodesta 1930 lähtien hän oli Åbo Akademin biologisen museon intendenttinä.http://parkkinen.org/jmontell.html Varsinaisen leipätyönsä lisäksi Justus Montell oli kasvi- ja perhoskerääjä. Hän lahjoitti aikansa suurimman Pohjolan yksityisen kasvikokoelmansa Åbo Akademille, joka palkkasi päätyöstään eläkkeelle jääneen Montellin hoitamaan yliopiston biologisia kokoelmia. Montell omisti myös laajan täytettyjen lintujen sekä linnunnahkojen ja munien kokoelman. Montellin ehdotuksesta perustettiin Suomen ensimmäinen luonnonsuojelualue, Mallan luonnonpuisto vuonna 1916.http://parkkinen.org/jmontell.html == Lähteet == == Aiheesta muualla == * Montellin majan esittely Retkipaikka.fi Luokka:Suomalaiset metsänhoitajat Luokka:Suomalaiset biologit Luokka:Suomalaiset ornitologit Luokka:Vuonna 1869 syntyneet Luokka:Vuonna 1954 kuolleet
Appropriaatio

Appropriaatio (lat. appropriatio, 'jollekulle (ominaiseksi) lukeminen') on kristinuskon teologiaan, erityisesti kolminaisuusoppiin kuuluva käsite. Sillä tarkoitetaan Kolminaisuudelle yleisesti kuuluvan toiminnan osoittamista yksittäisen persoonan teoksi. Kolminaisuusopin mukaan pyhässä Kolminaisuudessa persoonat toimivat pääsääntöisesti yhdessä; jokainen jumalallinen teko on Isän ja Pojan ja Pyhän Hengen yhdessä toteuttama teko. Näin esimerkiksi luominen ja pelastus kuuluvat ovat siis Kolminaisuduen yhteisiä tekoja. Appropriaatiolla viitataan siihen, että teot luetaan jollekin Kolminaisuuden persoonista ikään kuin tämä olisi teon varsinainen toteuttaja. Näin esimerkiksi luominen approprioidaan eli luetaan Isän, lunastus Pojan, ja pyhitys Hengen työksi, vaikka varsinaisesti jokaisessa näistä toiminnoista koko Kolminaisuus toimii yhdessä. On olemassa myös sellaisia toimintoja, joiden katsotaan olevan vain tietyille persoonille kuuluvia. Esimerkiksi Kolminaisuuden persoonien keskinäisiä suhteita kuvaavat toiminnot - kuten esimerkiksi se, että Isä synnyttää Pojan ja lähettää Pojan, Poika syntyy Isästä ja Henki lähtee Isästä - ovat vain persoonille itselleen kuuluvia toimintoja. Myös lihaksitulleen Pojan ihmisenä tekemät asiat ovat vain Pojan toimintoja. == Lähteet == Luokka:Kristillinen teologia
Ruotsalaisuuden päivä

Ruotsalaisuuden päivä () on Suomessa 6. marraskuuta vietettävä yleinen liputuspäivä. Päivä juhlistaa suomenruotsalaisten oikeutta käyttää ruotsin kieltä Suomessa. Tarkoituksena on Folktingetin mukaan myös kunnioittaa Suomen kieliryhmien yhteistä kaksikielistä isänmaata. Päivää vietetään radiossa lähetettävällä pääjuhlalla, ja siihen liittyviä tilaisuuksia vietetään myös muun muassa ruotsinkielisissä kouluissa, joissa juhlintaan kuuluu oleellisena osana äidinkielen laulu ”Modersmålets sång”. Päivää vietetään Ruotsin kuninkaan Kustaa II Aadolfin juliaanisen kalenterin mukaisena kuolinpäivänä, joka on ollut merkittynä almanakkaan Kustaa Aadolfin nimipäiväksi jo 1600-luvulta lähtien. Kustaa II Aadolf kaatui Lützenin taistelussa vuonna 1632, gregoriaanisen kalenterin mukaan 16. marraskuuta. ==Taustaa== Juhlapäivä sai alkunsa, kun vasta perustettu Ruotsalainen kansanpuolue päätti puoluekokouksessaan 8. kesäkuuta vuonna 1908 perustaa erityisen ruotsalaisuuden päivän, jonka tarkoituksena oli vahvistaa ruotsinkielisen kansanosan yhteenkuuluvuuden tunnetta. Päiväksi valittiin kuningas Kustaa II Aadolfin kuolinpäivä, sillä hän oli kaatunut kolmikymmenvuotisessa sodassa, jonka yhteydessä luotiin pohja Ruotsin suurvalta-asemalle. Alkuvuosina juhla keskittyikin voimakkaasti kuninkaan henkilön ympärille. Ruotsissa samaa päivää on vietetty 1800-luvulta saakka nimenomaan kaatuneen kuninkaan muistoksi ja juhlan nimi on Kustaa Aadolfin päivä (Gustav Adolfsdagen). Kieliriitojen värittämällä 1930-luvulla ruotsalaisuuden päivän juhlintaa varjostivat äärimmillään jopa rajuiksi katutappeluiksi kärjistyneet Suomen kieliryhmien väliset kiistat. ”Suomalaisuusintoilijoiden” piirissä päivää pidettiin ”aggressiivisen imperialismin juhlapäivänä”. Aitosuomalaiset ylioppilaat ja lukiolaiset perustivat päivälle vuonna 1932 kilpailevan juhlan, hakkapeliittain päivän. Toisen maailmansodan aikana pyrittiin korostamaan kansan yhteenkuuluvuutta kielirajoista huolimatta ja myös juhlien järjestäjä vaihtui puoluepolitiikan ulkopuoliseksi Folktingetiksi. Yliopiston almanakkaan 6. marraskuuta on merkitty liputuspäiväksi vuodesta 1979 lähtien. Nimike svenska dagen (ruotsalaisuuden päivä) on ollut almanakassa vuodesta 1980. == Lähteet== ==Aiheesta muualla== * Yle Oppiminen: Ruotsalaisuuden päivä 6.11. * Yle Areena: Ruotsalaisuuden päivä alle minuutissa * Folktinget om Svenska dagen * Svenska Yle Arkivet: Behöver vi svenska dagen? * Svenska Yle Vetamix: Varför firas svenska dagen? Luokka:Marraskuun juhlapäivät Luokka:Suomen liputuspäivät Luokka:Suomenruotsalainen kulttuuri
StumbleUpon

StumbleUpon oli kaupallinen WWW-hakupalvelu, jossa yhdistyivät selainkäyttäjien välisen sosiaalisen verkoston periaatteet valikoista käsin luotaviin blogeihin. Internet-selaimeen asennettava lisäosa loi työkalupalkin, joka automatisoi WWW-sivujen keräämisen, jakelun ja arvioinnin eri kategorioihin perustuvalla menetelmällä. StumbleUponin käyttö muistutti television käyttäjille tuttua kanavasurffausta. Rekisteröidyt käyttäjät voivat asentaa StumbleUponin Firefox-, Mozilla Suite- ja Internet Explorer -selaimiin. StumbleUponin avulla käyttäjät arvioivat WWW-sivuja yksinkertaisella "peukalo ylös, peukalo alas"-menetelmällä. Kukin käyttäjä voi luoda kiinnostuksensa kohteita vastaavaan profiilin, jonka perusteella samankaltaisen profiilin omaaville StumbleUpon suositteli hyvät arviot saaneita WWW-sivuja. Arvioita voi tehdä myös kirjallisesti, mutta sivujen luokittelu suosituimmuusjärjestykseen tapahtui kumulatiivisesti käyttäjien "peukalo ylös"-suositusten perusteella. StumbleUpon saavutti miljoonan käyttäjän rajan heinäkuussa 2006.StumbleUpon Launches Plug-In For Microsoft Internet Explorer Palvelu lakkautettiin vuonna 2018.https://web.archive.org/web/20180524193653/https://www.theverge.com/2018/5/24/17389230/stumbleupon- shut-down-internet-discovery == Lähteet == == Aiheesta muualla == *StumbleUpon kotisivu *Unofficial StumbleUpon FAQ *Advanced Stumbling Wiki Luokka:Yhdysvaltalaiset verkkosivustot Luokka:Selainlaajennukset Luokka:Suosittelijajärjestelmät
Vaasan läänin pohjoinen vaalipiiri

Vaasan läänin pohjoinen vaalipiiri oli Suomen eduskuntavaalien vaalipiiri, joka käsitti Vaasan läänin pohjoisosan. Nurmo liitettiin Vaasan läänin eteläiseen vaalipiiriin vuonna 1952. Vuonna 1960 muodostettiin Keski-Suomen lääni ja jäljelle jääneestä Vaasan läänistä muodostettiin yksi vaalipiiri. Vaalipiiriin kuuluneet kunnat olivat Alahärmä, Alaveteli, Halsua, Himanka, Isokyrö, Jepua, Kaarlela, Kannus, Kauhava, Kaustinen, Kokkola, Kruunupyy, Kälviä, Lapua, Lestijärvi, Lohtaja, Luoto, Maksamaa, Munsala, Nurmo (vuoteen 1952 asti), Oravainen, Perho, Pietarsaari, Pietarsaaren maalaiskunta, Teerijärvi, Toholampi, Ullava, Uusikaarlepyy, Uudenkaarlepyyn maalaiskunta, Veteli, Vöyri, Ylihärmä, Ylistaro, Ähtävä ja Öja. == Puolueiden kannatus == vaalit paikat paikat paikat paikat paikat paikat vaalit Suom. Kok. RKP SDP ML SSTP SKDL Muut 1907 5 4 1 -- 1908 4 5 1 -- 1909 4 5 1 -- 1910 3 5 1 1 1911 3 5 1 1 1913 3 5 1 1 1916 3 4 2 1 1917 3 4 2 1 1919 1 4 2 2 1a 1922 1 5 -- 3 1 1924 2 4 1 3 -- 1927 2 4 1 3 -- 1929 1 4 1 3 1 1930 2 4 1 3 1933 1 4 2 3 1936 -- 4 2 3 1b 1939 1 3 2 2 1945 1 3 1 2 1 1948 1 2 1 3 1 1951 1 2 1 3 1 1954 1 2 1 3 1 1958 1 2 1 3 1 a Kansallinen Edistyspuolue b Isänmaallinen kansanliike a Kansallinen Edistyspuolue b Isänmaallinen kansanliike a Kansallinen Edistyspuolue b Isänmaallinen kansanliike a Kansallinen Edistyspuolue b Isänmaallinen kansanliike a Kansallinen Edistyspuolue b Isänmaallinen kansanliike a Kansallinen Edistyspuolue b Isänmaallinen kansanliike a Kansallinen Edistyspuolue b Isänmaallinen kansanliike Vaasan läänin pohjoisesta vaalipiiristä valittiin vaaleissa 1907–1936 kymmenen ja vaaleista 1939 alkaen kahdeksan kansanedustajaa. Vaalipiirin suurin puolue oli ensimmäisissä vaaleissa Suomalainen puolue, mutta RKP:llä oli eniten kansanedustajia vuosina 1908–1948. Ruotsalaiset saivat monissa vaaleissa puolet vaalipiirin paikoista. Maalaisliitto oli vaalipiirin suurin vaaleista 1948 alkaen. Vasemmisto oli piirissä aina edustettuna, mutta paikoista se parhaimmillaankin vain kaksi. SDP jäi ilman edustajaa ainoastaan kerran; vaaleissa 1922, jolloin äärivasemmiston SSTP haastoi sen ja osoittautui vahvemmaksi. SSTP:n seuraajajärjestöjen kieltämisen (1930) myötä SDP:n suosio kasvoi. Sotien jälkeen SKDL ja sosiaalidemokraatit saivat jokaisissa vaaleissa yhden edustajan kumpikin. Kansallinen Kokoomus jäi ilman omaa edustajaa vain vaaleissa 1936, jolloin IKL otti äärioikeiston paikan. Nuorsuomalainen puolue ei koskaan saanut vaalipiiristä kansanedustajaa, ja sen seuraajista edistyspuolue onnistui tavoitteessa vain kerran – ensimmäisissä vaaleissaan 1919. Luokka:Vaasan vaalipiiri * Luokka:Vaasan lääni
Bhutanin tunnus

Bhutanin tunnus symboloi elämänkaarta. Bhutanin valtion virallinen tunnus sisältää buddhalaisuuteen viittaavia heraldisia elementtejä. == Kuvaus == Ympyrän tai pyörän, chakran, muotoinen kansallistunnus koostuu kaksinkertaisesta timantti-salama-kuviosta (dorji) sijoitettuna lootuksenkukan yläpuolelle. Sen yläpuolella on jalokivi, jota ympäröi kaksi lohikäärmettä. Salama edustaa maallisen ja uskonnollisen vallan harmoniaa. Lootus symboloi puhtautta. Jalokivi ilmaisee ylintä valtaa ja kaksi lohikäärmettä, uros ja naaras, viittaavat maan omakieliseen nimeen Druk Yul (་), joka merkitsee "Myrskyn lohikäärmeen maa". == Lähteet == ==Aiheesta muualla== * The Himalaya Kingdom 2 Luokka:Valtioiden tunnukset tunnus
Goldie Hawn

Goldie Jeanne Hawn (s. 21. marraskuuta 1945 Washington D.C.) on yhdysvaltalainen Oscar-palkittu näyttelijä, elokuvaohjaaja ja tuottaja. Hänet tunnetaan parhaiten menestyneistä komediaelokuvien sarjastaan 1970–1990-luvuilla. Hän sai parhaan naissivuosan Oscar-palkinnon vuonna 1969 elokuvasta Kaktuksen kukka. Hawnin tytär Kate Hudson on myös näyttelijä. == Valikoitu filmografia == * Kaktuksen kukka (1969) * Vapaa kuin perhonen (Butterflies Are Free, 1972) * Kovat ratsastajat (The Sugarland Express, 1974) * Tyttö Petrovkasta (The Girl from Petrovka, 1974) * Shampoo (1975) * Hempukka ja hunsvotti (1976) * Tyttö joka tiesi liikaa (Foul Play, 1978) * Tyttö joka kävi intin (1980) * Vanha suola janottaa (1980) * Parhaat ystävät (Best Friends, 1982) * Menikö taas pieleen? (Protocol, 1984) * Villikissat (Wildcats, 1986) * Yli laidan (Overboard, 1987) * Kuin lintu langalla (1990) * Kunnes kuolema erottaa (Deceived, 1991) * Strippari ja poika (CrissCross, 1992) * Kuokkavieras (Housesitter, 1992) * Kuolema pukee häntä (1992) * Hylättyjen vaimojen kerho (1996) * Kaikki sanovat I Love You (Everyone Says I Love You , 1996) * Nykistä sekaisin (The Out-of-Towners, 1999) * Suhteet sekaisin (2001) * Kerran bändäri – aina bändäri (The Banger Sisters, 2002) * Snatched (2017) * SPF-18 (äänirooli, 2017) == Lähteet == == Aiheesta muualla == Luokka:Yhdysvaltalaiset näyttelijät Luokka:Oscar-palkinnon saajat Luokka:Golden Globe -palkinnon saajat Luokka:Hollywood Walk of Fame Luokka:Vuonna 1945 syntyneet Luokka:Elävät henkilöt
Munapää

Munapää, oikealta nimeltään Elihas Starr on Marvel-kustantamon sarjakuvissa esiintyvä rikollisnero. Hahmon loivat Stan Lee ja Jack Kirby. Munapää esiintyi ensimmäisen kerran Tales to Astonish-lehden numerossa 38 (1962). == Historia == Elihas Starr oli hallitukselle työskentelevä tiedemies, joka jäi kiinni salaisten asiakirjojen varastamisesta. Media risti hänet Munapääksi ja pian vaikutusvaltainen rikollisjärjestön johtaja otti Munapäähän yhteyttä. Munapään tehtäväksi jäi tuhota Henry "Hank" Pym, Muurahaismies. Vaikka Munapää käytti koko teknologista osaamistaan, Muurahaismies onnistui pakenemaan ansoista ja miltei vangitsemaan Munapään. Yhä uudelleen Munapää yritti pakkomielteenomaisesti vangita Hank Pymin käyttäen milloin Ampiaista syöttinä tai huijaamalla Muurahaismies taistelemaan Hämähäkkimiestä vastaan. Munapää alkoikin pitää Muurahaismiestä arkkivihollisenaan ja tunsi alemmuudentunnetta tämän edessä. Luovuttuaan kostostaan Munapää liittoutui Hullun Haihattelijan ja Nukkemestarin kanssa. Kolmikko rakensi satelliitilta toimivan laseraseen ja kiristi sen avulla rahaa Amerikalta. Kostajat kuitenkin tuhosivat satelliitin Haukansilmän veljen, Barneyn avulla. Barney kuitenkin kuoli tapahtumien aikana. Myöhemmin Munapää yritti saada Miekkamiehen (tuolloin Jacques Duquesne) kaappaamaan Hank Pymin, mutta Haukansilmä tuhosi rikollisten suunnitelmat Goljatin hahmossa. Munapää pakeni kuitenkin vankilasta ja yritti mielensiirtolaitteellaan siirtää Pymin älykkyyden osaksi omaansa ja kokeili sitä jopa omaan sisarentyttäreensä, Trish Starriin ennen kuin Hank Pym jälleen voitti Munapään. Kostoksi Munapää asensi pommin Trishin autoon, joka jätti naisen eloon, mutta repi irti tämän toisen käsivarren. Myöhemmin Munapää yritti valloittaa NASA:n, mutta epäonnistui Puolustajien väliintulon vuoksi. Piileskellessään Manhattanilla Munapää sai tietää Hank Pymin hermoromahduksesta ja päätti käyttää tätä hyväkseen. Hän pakotti Pahuuden Mestarien avulla Pymin konstruktoimaan ikääntymisen estävää seerumia, mutta Pym rakensikin voimallisen aseen Mestareita vastaan. Kostajat saapuivat pian paikalle pelastaamaan päivän, mutta Munapää yritti vielä kerran surmata Pymin ampumalla tätä selkään. Haukansilmän onnistui kuitenkin ampua aseen piippuun yhden nuolen, joka tukki sen ja aiheutti aseen räjähdyksen. Munapää sai surmansa räjähdyksessäAvengers #299. Marvel Comics.. == Voimat ja varusteet == Vaikka Munapäällä ei ollut lainkaan varsinaisia supervoimia, hän oli huomattavan älykäs robotiikan, fysiikan ja biologian saralla. Tämän lisäksi hän oli nerokas insinööri jolla oli ensiluokkaiset keksijänlahjat. Hän käytti rikollisissa operaatioissaan usein erilaisia suunnittelemiaan aseita, kuten hyönteisten kontrolloimiseen tarkoitettua laitetta, lasersatelliitteja, mielenhallintalaitteita ja robotteja. == Lähteet == == Aiheesta muualla == *Marvunapp-sivuston osuus Munapäästä *MarvelDatabase-sivuston osuus Munapäästä Luokka:Marvel-universumin superroistot Luokka:Sarjakuvien arkkiviholliset Luokka:Kuvitteelliset tieteilijät Luokka:Kuvitteelliset keksijät Luokka:Kuvitteelliset nerot
DigiExpo

DigiExpo on viihde-elektroniikan messutapahtuma, joka järjestetään vuosittain pyhäinpäivän viikonloppuna Helsingin Messukeskuksessa samanaikaisesti Skiexpon, BoardExpon, HifiExpon ja Lätkä & Säbä Expon kanssa. DigiExpo järjestettiin ensimmäistä kertaa vuonna 2004. Vuonna 2011 DigiExpossa ja muissa samanaikaisissa tapahtumissa vieraili yli 68 000 kävijää. DigiExpossa esiteltäviin tuoteryhmiin kuuluvat: *kotiteatterit *tietokoneet ja niiden oheislaitteet *kamerat *tietokonepelit ja pelikonsolit *televisiot ja dvd- soittimet *mediasoittimet *puhelimet ja navigaattorit *ohjelmat ja käyttöjärjestelmät *laajakaistatuotteet ja -palvelut *älypuhelimet Tuoteuutuuksien esittelyn lisäksi messuilla on pelihalli. Tietoa viihde- elektroniikasta saa Tietoiskulavalta, jota isännöivät MikroBitti-lehden asiantuntijat. DigiExpon järjestää Suomen Messut. ==Aiheesta muualla== *Digiexpo.fi Luokka:Helsingin tapahtumat Luokka:Messut (tapahtumat)
B-Side Ourselves

B-Side Ourselves on Skid Row'n EP, joka ilmestyi vuonna 1992. Siinä olevat kappaleet ovat cover-versioita kappaleista jotka olivat levyttäneet Skid Rowia vaikuttaneet bändit.. Kyseinen EP-levy sijoittui numeroksi 58 The Billboard 200 -listalla. Kappaleella "Psycho Therapy" esiintyy vieraana Taime Downe yhtyeestä Faster Pussycat. "Delivering the Goods" on live äänitys,jossa esiintyy Skid Rowin lisäksi Judas Priestin laulaja, Rob Halford. Se julkaistiin singlenä ja sisältyi myös Live EP:lle Subhuman Beings on Tour. == Kappaleet == # # # # # == Kokoonpano == * Rob Affuso – rummut * Sebastian Bach – laulu * Dave Sabo – kitara * Scotti Hill – kitara * Rachel Bolan – basso == Aiheesta muualla == * * Luokka:Vuoden 1992 EP:t Luokka:Skid Row’n albumit
Oksava

Oksava on Haapajärven kylä ja taajama. Taajaman väkiluku vuonna 2005 oli 1 093 ja pinta-ala 13,6 km², josta vettä 0,4 km². Asukasluvultaan Oksava on Haapajärven keskustaajaman jälkeen toiseksi suurin taajama. Oksava sijaitsee noin 9 km:n päässä Haapajärven keskustasta ja 20 km:n päässä Nivalasta valtatie 27:n ja Aholantien risteyksessä. Kylän halki virtaa Kalajoki, jossa on Oksavan voimalaitosFacta 2001, WSOY 1985, 12. osa, palsta 272–273. Oksavalta on löydetty uhrikivi. Oksavalla on ala-asteen koulu, jossa on noin 60 oppilasta. == Lähteet == Luokka:Haapajärven kylät Luokka:Pohjois-Pohjanmaan maakunnan taajamat
Greyhound

Greyhound voi tarkoittaa seuraavia: * Greyhound, linja-autoliikennettä harjoittava yhtiö Yhdysvalloissa * Greyhound, linja-autoliikennettä harjoittava yhtiö Kanadassa * Greyhound, linja-autoliikennettä harjoittava yhtiö Australiassa * Greyhound Air, toimintansa lopettanut kanadalainen lentoyhtiö * Vinttikoira, koirarotu () * Greyhound, kuuluisa ravuri * M8 Greyhound, M8 Light Armored Car, yhdysvaltalainen toisen maailmansodan aikainen panssariauto * Greyhound, yhdysvaltalainen sotaelokuva vuodelta 2020 ;Britannian kuninkaallinen laivasto * Greyhound (1545), 45-tykkinen alus * Greyhound (1585), alus * Greyhound (1636), 12-tykkinen pinaakkeri * Greyhound (1657), 24-tykkinen alus * HMS Greyhound (1672), 16-tykkinen kuudennen luokan alus * HMS Greyhound (1694), 6-tykkinen mörssärialus * HMS Greyhound (1703), 42-tykkinen viidennen luokan alus * HMS Greyhound (1712), 20-tykkinen kuudennen luokan alus * HMS Greyhound (1720), 20-tykkinen kuudennen luokan alus * HMS Greyhound (1741), 20-tykkinen kuudennen luokan alus * HMS Greyhound (1763), 4-tykkinen kutteri * HMS Greyhound (1773), Mermaid-luokan 28-tykkinen kuudennen luokan alus * HMS Greyhound (1780), 12-tykkinen kutteri * HMS Greyhound (1783), Amazon-luokan 32-tykkinen viidennen luokan alus * HMS Greyhound (1798), kutteri * HMS Greyhound (1859), potkurisluuppi * HMS Greyhound (1900), Greyhound-luokan hävittäjä * HMS Greyhound (H05), G-luokan hävittäjä
Sandie Shaw

Sandie Shaw (oik. Sandra Ann Goodrich, s. 26. helmikuuta 1947) on yksi 60-luvun menestyneimmistä englantilaisista naislaulajista. Sandie Shaw levytti ensimmäisen kerran vain 17-vuotiaana vuonna 1964. Vuonna 1967 hänet valittiin edustamaan Isoa-Britanniaa Eurovision laulukilpailuun. Hän lauloi esikarsinnassa viisi kappaletta, joista Euroviisuihin äänestettiin ”Puppet on a String”, laulu, jota Shaw inhosi. Laulu toi kuitenkin Isolle-Britannialle sen ensimmäisen euroviisuvoiton ja nousi maailmanlaajuiseksi hitiksi. Saksassa tämä single oli vuoden myydyin. Vuonna 1967 Shaw avioitui muotisuunnittelija Jeff Banksin kanssa, ja he saivat Gracie-nimisen tyttären vuonna 1971. Avioliiton myötä Sandie aloitti uransa muotimaailmassa, ja muodista tulikin hänen toinen ammattinsa. Hän vetäytyi musiikkibisneksestä 2013. ==Lähteet== ==Aiheesta muualla== *Virallinen sivusto Luokka:Euroviisuvoittajat Luokka:Brittiläiset laulajat Luokka:1960-luvun yhtyeet ja sooloartistit Luokka:Yhdistyneen kuningaskunnan euroviisuedustajat Luokka:Vuonna 1947 syntyneet Luokka:Elävät henkilöt Luokka:Vuoden 1967 euroviisuedustajat
Anna soida

__NOTOC__ Anna soida on rap-artisti Elastisen toinen sooloalbumi, joka julkaistiin 15. marraskuuta 2006. Levyn tuotannosta vastaa pääosin Elastinen itse.Elastinen palailee soolouralle linkki www.stara.fi 6.10.2006 Albumi ylsi ensimmäisellä listaviikollaan Suomen virallisen listan sijalle 11 ja pysyi listalla yhteensä neljä viikkoa. == Kappaleet == # # # # # # # # # # # # # # == Biitit == * Elastinen: 1, 2, 4, 5, 6, 7, 8, 10, 12, 13 * Elastinen & TK: 3 * TK: 9 * Profets, The (Elastinen, Jukka Immonen & Redrama): 11 * Teddy Rok: 14 == Arvostelut == * Stara.fi: Stara.fi: Levyarvio == Lähteet == Luokka:Elastisen albumit Luokka:Elastisen tuottamat albumit Luokka:Vuoden 2006 albumit
Jouppilanvuoren tekonurmi

Jouppilanvuoren tekonurmi on Seinäjoella sijaitseva urheilukenttä jalkapalloa ja amerikkalaista jalkapalloa varten. Kenttä sijaitsee aivan Jouppilanvuoren laskettelurinteiden ja Seinäjoen jäähallin vieressä. Kesästä 2013 lähtien kentästä on käytetty Crocodilesin kotiotteluiden yhteydessä sponsorinimeä Nordic Nutrients Areena. Kotiottelunsa kentällä pelaa amerikkalaisen jalkapallon Vaahteraliigaseura Crocodiles. Aiemmin alku- ja loppukesästä myös jalkapallojoukkueet Sepsi-78 ja TP-Seinäjoki pelasivat siellä ottelunsa, kun niiden pääareena Seinäjoen keskuskenttä ei ollut vielä pelikuntoinen. Samoin on uuden fuusioseuran eli Seinäjoen Jalkapallokerhon laita. Crocodiles on kuitenkin kentän ainoa vakituinen joukkue. Talvisin kentällä kulkee hiihtolatuja. == Kentän ominaisuudet == Nimensä mukaan kentän pinnoite on tekonurmi. Alun perin kentälle asennettiin hiekkatekonurmi vuonna 1991. Tuolloin nurmen alle laitettiin myös 25 mm paksu joustokerros. Uusi ns. kolmannen sukupolven pestyllä ja kuivatulla pyöreärakeisella erikoishiekalla ja kumirouheella täytetty pitkäkuituinen nurmi sinne kuitenkin vaihdettiin vuonna 2005. Tuon kuidun pituus on 60 mm. Vanha joustokerros kuitenkin jätettiin tämän OmniGrass-tekonurmen alle. Vanha hiekkatekonurmi siirrettiin Kasperin kentälle. Kentällä on puiset katsomot kentän kummallakin reunalla ja siellä on myös kuulutusmahdollisuus. Lisäksi kenttä on valaistu. Jalkapallokentän rajat on tehty valkoisesta ja amerikkalaisen jalkapallon rajat keltaisesta tekonurmesta. Vuoden 2008 helmikuusta lähtien on käyty alustavia neuvotteluja muuttaa kenttä myös koulu- ja esteratsastukseen soveltuvaksi.http://www.lemminkainenbetonituote.fi/widepage.asp?root=3879&Section;=8639&Item;=11518 == Lähteet == Luokka:Suomen jalkapallostadionit Luokka:Seinäjoen urheilupaikat Luokka:Jouppila
Jean Ratelle

thumb|Jean Ratelle (1972) Joseph Gilbert Yvon ”Jean” Ratelle (s. 3. lokakuuta 1940 Lac Saint-Jean, Quebec, Kanada) on entinen jääkiekkoilija ja NHL-tähti. New York Rangersin varaaman Ratellen ura oli loppua alkuunsa, kun vakava selkävamma kohtasi häntä 23 vuoden iässä. Hän kuitenkin kuntoutui ja pelasi vuodet 1963–1975 Rangersissa. Suurimman menestyksen keskushyökkääjä Ratelle saavutti ketjukavereinaan Vic Hadfield ja Rod Gilbert; he muodostivat niin kutsutun ”GAG-ketjun”. Marraskuussa 1975 hänet kaupattiin seuratoveri Brad Parkin kanssa Boston Bruinsiin. Sieltä hän jäi eläkkeelle 1981. ==Saavutuksia== * NHL:n kakkostähtikentässä (1972) * Lady Byng Memorial Trophy (1972, 1976) * Bill Masterton Memorial Trophy (1971) * Lester B. Pearson Award (1972) * Pelasi NHL:n All-Star-ottelussa 1970, 1971, 1972, 1973 ja 1980 == Tilastot == 1958–59 Guelph Biltmores OHA 54 20 31 51 11 10 5 4 9 2 1959–60 Guelph Biltmores OHA 48 39 47 86 15 5 3 5 8 4 1959–60 Trois Rivieres Lions EPHL 3 3 5 8 0 4 0 3 3 0 1960–61 Guelph Royals OHA 47 40 61 101 10 14 6 11 17 6 1960–61 New York Rangers NHL 3 2 1 3 0 – – – – – 1961–62 New York Rangers NHL 31 4 8 12 4 – – – – – 1961–62 Kitchener-Waterloo Beavers EPHL 32 10 29 39 8 7 2 6 8 2 1962–63 New York Rangers NHL 48 11 9 20 8 – – – – – 1962–63 Baltimore Clippers AHL 20 11 8 19 0 3 0 0 0 0 1963–64 New York Rangers NHL 15 0 7 7 6 – – – – – 1963–64 Baltimore Clippers AHL 57 20 26 46 2 – – – – – 1964–65 New York Rangers NHL 54 14 21 35 14 – – – – – 1964–65 Baltimore Clippers AHL 8 9 4 13 6 – – – – – 1965–66 New York Rangers NHL 67 21 30 51 10 – – – – – 1966–67 New York Rangers NHL 41 6 5 11 4 4 0 0 0 2 1967–68 New York Rangers NHL 74 32 46 78 18 6 0 4 4 2 1968–69 New York Rangers NHL 75 32 46 78 26 4 1 0 1 0 1969–70 New York Rangers NHL 75 32 42 74 28 6 1 3 4 0 1970–71 New York Rangers NHL 78 26 46 72 14 13 2 9 11 8 1971–72 New York Rangers NHL 63 46 63 109 4 6 0 1 1 0 1972–73 New York Rangers NHL 78 41 53 94 12 10 2 7 9 0 1973–74 New York Rangers NHL 68 28 39 67 16 13 2 4 6 0 1974–75 New York Rangers NHL 79 36 55 91 26 3 1 5 6 5 1975–76 New York Rangers NHL 13 5 10 15 2 – – – – – 1975–76 Boston Bruins NHL 67 31 59 90 16 12 8 8 16 4 1976–77 Boston Bruins NHL 78 33 61 94 22 14 5 12 17 4 1977–78 Boston Bruins NHL 80 25 59 84 10 15 3 7 10 0 1978–79 Boston Bruins NHL 80 27 45 72 12 11 7 6 13 2 1979–80 Boston Bruins NHL 67 28 45 73 8 3 0 0 0 0 1980–81 Boston Bruins NHL 47 11 26 37 16 3 0 0 0 0 NHL yhteensä 1281 491 776 1267 276 123 32 66 98 24 == Katso myös == * Luettelo Hockey Hall of Famen jäsenistä * Luettelo 1000 tehopistettä saavuttaneista NHL-pelaajista == Aiheesta muualla == * Luokka:Kanadalaiset jääkiekkoilijat Luokka:Hockey Hall of Fame Luokka:Bill Masterton Memorial Trophy -voittajat Luokka:Lady Byng Memorial Trophy -voittajat Luokka:Lester B. Pearson Award -voittajat Luokka:Vuonna 1940 syntyneet Luokka:Elävät henkilöt